Անխել դի Մարիա

**Անխել Ֆաբիան Դի Մարիա Էռնանդես** (, ), Արգենտինացի ֆուտբոլիստ, կիսապաշտպան, հանդես է Արգենտինայի հավաքականում։

## Ակումբային կարիերա
### Ռոսարիո Ցենտրալ
Դի Մարիան սկսել է իր պրոֆեսիոնալ ֆուտբոլային կարիերան 2005 թվականին, երբ նա իր դեբյուտը նշեց Ռոսարիո Ցենտրալ ֆուտբոլային ակումբում։ 2007 թվականի հունվարին, նա կարող էր խաղալ Ռուսաստանի Պրեմիեր Լիգան ներկայացնող Ռուբին Կազան ֆուտբոլային ակումբում։ Սկզբում նա համաձայնեց, բայց դրանից հետո, նա փոխեց իր միտքը և մերժեց առաջարկը։ Իսկ դրանից հետո նրա ուշագրավ ելույթները ՖԻՖԱ Մ-20 Աշխարհի Առաջնությունում թույլ տվեց, որ Եվրոպական թիմերը սևերեն ուշադրությունը նրա վրա, և վերջում նա տեղափոխվեց Բենֆիկա։

### Բենֆիկա
մինի|100px|ձախից|Դի Մարիան Բենֆիկայի կազմում 2007 թվականին
Դի Մարիան տեղափոխվեց Պորտուգալական Բենֆիկա 2007 թվականի հուլիսին, նա ակումբում խաղում էր որպես կիսապաշտպան։

### Ռեալ Մադրիդ
Դի Մարիան Ռեալ Մադրիդ տեղափոխվեց 2010 թվականի հունիսի 28-ին 25.000.000 եվրոի դիմաց։ Տեղափոխվելուց հետո նա հայտարարեց. «Ես շատ ուրախ եմ, որ դարձել եմ Ռեալի ֆուտբոլիստ։ Շատ երկար ժամանակ երազում էի դառնալ Եվրոպական առաջատար առաջնությունների ֆուտբոլիստ։ Այս փաստը ինձ ավելի մեծ ուժ կտա Արգենտինայի հավաքականի խաղերում և Աստված տա, որ ես Մադրիդ վերադառնամ որպես չեմպիոն»։ Ռեալի կազմում իր դեբյուտը նշեց օգոստոսի 28-ին «Մալյորկայի» դեմ, իսկ առաջին գոլը Ռեալի կազմում խփեց Սեպտեմբերի 18-ին Ռեալ Սոսիեդադի դարպասին։ 10 օր հետո նա խփեց իր առաջին գնդակը Չեմպիոնների Լիգայում «Օսեր» Ֆուտբոլային ակումբին, որը հաղթանակ բերեց Ռեալին։ 2010 թվականի դեկտեմբերի 19-ին Դի Մարիան գոլ խփեց Սևիլյային, որը նույնպես հաղթանակ բերեց Ռեալին։ 3 օր հետո նա 3 գոլային փոխանցում կատարեց Ֆուտբոլի Իսպանիայի գավաթի շրջանակներում. մեկը Կրիշտիանու Ռոնալդուին, 2-ը Կարիմ Բենզեմային։ 2014 թվականի Չեմպիոնների լիգայի եզրափակիչ խաղում Դի Մարիան հիանալի խաղ ցուցաբերեց։ Նա իր ներդրումը ունեցավ Ատլետիկո Մադրիդին հաղթելու մեջ (4-1)։

### Մանչեսթեր Յունայթեդ
2014 թվականի Օգոստոսի 26-ին Դի Մարիան 5 տարվա պայմանագիր կնքեց Մանչեսթեր Յունայթեդի հետ։ Տրանսֆերի արժեքը՝ 59,7 միլիոն ֆունտ ստեռլինգ, որը դարձավ ռեկորդային անգլիական ակումբների համար։ Թիմում Դի Մարիան ստացավ «7» համարը։ Իր դեբյուտային խաղը նա անցկացրեց օգոստոսի 30-ին Բըռնլի ակումբի դեմ։ Իսկ իր առաջին գոլը նա խփեց սեպտեմբերի 14-ին Քուինս Պարկ Ռեյնջերս ի դարպասին, և այդ խաղի ժամանակ նա նաև կատարեց մեկ գոլային փոխանցում Խուան Մատային։ Նոյեմբերի 29-ին Հալլ Սիթիի հետ խաղում արգենտինացին վնասվածք ստացավ և ստիպված եղավ մի քանի խաղ բաց թողնել։ Հունվարի 4-ին Դի Մարիան վերադարձավ խաղադաշտ և Յովիլ Թաունի դեմ խաղում փոխարինեց Ռադամել Ֆալկաոին և 90-րդ րոպեին գոլի հեղինակ դարձավ ամրապնդելով Մանչեսթեր Յունայթեդի հաղթանակը (2-0)։

### Պարի Սեն–Ժերմեն
«Մանչեստր Յունայթեդ»-ում անհաջող մրցաշրջանից հետո Անխել Դի Մարիան որոշեց հեռանալ Անգլիայից և 2015 թվականի օգոստոսի 6-ին Դի Մարիան դարձավ ՊՍԺ-ի ֆուտբոլիստ, կնքելով պայմանագիր մինչև 2019 թվական։ Տրանսֆերն արժեցավ 63.000.000 եվրո։ Եվ այժմ Դի Մարիան ՊՍԺ-ի հիմնական կազմի ֆուտբոլիստ է։

Վիճակագրության ներկայացում

## Ձեռքբերումներ
**<big>Թիմային</big>**

 **[[Բենֆիկա (ֆուտբոլային ակումբ, Լիսաբոն)|Բենֆիկա]]**
* Պորտուգալիայի չեմպիոն – 2009/10
* Պորտուգալական լիգայի գավաթի դափնեկիր (**2**) – 2008/09, 2009/10

 **[[Ռեալ Մադրիդ]]**
* Իսպանիայի չեմպիոն – 2011/12
* Իսպանիայի գավաթի դափնեկիր (**2**) –  2010/11, 2013/14
* Իսպանիայի սուպերգավաթի դափնեկիր – 2012
* ՈՒԵՖԱ Չեմպիոների լիգայի հաղթող – 2013/14
* ՈՒԵՖԱ սուպերգավաթի դափնեկիր – 2014

 ՊՍԺ

* Ֆրանսիայի չեմպիոն – 2015/2016, 2017/18
* Ֆրանսիայի լիգայի գավաթի դափնեկիր – 2015/16, 2016/17, 2017/18
* Ֆրանսիայի գավաթի դափնեկիր – 2015/16, 2016/17, 2017/18
* Ֆրանսիայի սուպերգավաթի դափնեկիր – 2016, 2017, 2018

 **Արգենտինա**
* Աշխարհի երիտասարդական առաջնության հաղթող – 2007
* Օլիմպիական չեմպիոն – 2008
* Աշխարհի առաջնության եզրափակչի մասնակից – 2014
* Ամերիկայի գավաթի եզրափակչի մասնակից (**2**) – 2015, 2016
**<big>Լավագույն</big>** 
* Տարվա ֆուտբոլիստ Արգենտինայում  – 2014
* Իսպանիայի առաջնության լավագույն Ասիստենտ – 2013/14
* Ֆրանսիայի առաջնության լավագույն ասիստենտ – 2015/2016
* ՈՒԵՖԱ չեմպիոների լիգայի եզրափակչի լավագույն խաղացող – 2014
* ՈՒԵՖԱ առաջնության լավագույն ասիստենտ – 2013/14
* Ընդգրկվել է ՈՒԵՖԱ չեմպիոնների լիգայի խորհրդանշական հավաքականի կազմում – 2013/14
* Ընդգրկվել է աշխարհի առաջնության խորհրդանշական հավաքականի կազմում – 2014
* Ընդգրկվել է աշխարհի առաջնության խորհրդանշական հավաքականի կազմում ըստ ՈՒԵՖԱ  – 2014
* Ընդգրկվել է աշխարհի առաջնության խորհրդանշական հավաքականի կազմում ըստ ՖԻՖԱ – 2014

## Ծանոթագրություններ

Կատեգորիա:1988 ծնունդներ
Կատեգորիա:2008 թվականի Ամառային օլիմպիական խաղերի չեմպիոններ
Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Անգլիայի լեգեոներ ֆուտբոլիստներ
Կատեգորիա:Արգենտինայի հավաքականի ֆուտբոլիստներ
Կատեգորիա:Արգենտինացի ֆուտբոլիստներ
Կատեգորիա:Բենֆիկայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Մանչեսթեր Յունայթեդի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Փետրվարի 14 ծնունդներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Ռոսարիո Սենտրալի ֆուտբոլիստներ
Կատեգորիա:Յուվենտուսի ֆուտբոլիստներ
Կատեգորիա:Ֆուտբոլի աշխարհի չեմպիոններ